cyanic-selkie/wikianc huggingface dataset:
ইমানুয়েল ব্লখ
শিক্ষাজীবন
ব্লখ ১৯৯৫ সালে বন বিশ্ববিদ্যালয়ে পদার্থবিজ্ঞান বিষয়ে উচ্চশিক্ষাজীবন শুরু করেন। ১৯৯৭ সালে ২৪ বছর বয়সে তিনি পদার্থবিজ্ঞানে স্নাতক উপাধি অর্জন করেন। ১৯৯৭ সালে স্ট্যানফোর্ড বিশ্ববিদ্যালয়ে গবেষণা পরিদর্শক হিসেবে কাজ করেন। ২০০০ সালে ২৭ বছর বয়সে তিনি মিউনিখ শহরের লুডভিগ-মাক্সিমিলিয়ান্স বিশ্ববিদ্যালয় থেকে টেওডোর হেনশের অধীনে ডক্টরেট উপাধি লাভ করেন। তাঁর ডক্টরেট অভিসন্দর্ভের শিরোনাম ছিল আটোমলেজার উন্ড ফাজেকোহেরেনৎস আটোমারের বোজ-আইনষ্টাইন-কোনডেনজাটে (Atomlaser und Phasenkohärenz atomarer Bose-Einstein-Kondensate, "পারমাণবিক লেজার এবং বসু-আইনস্টাইন ঘনীভূত পদার্থের পারমাণবিক দশাসঙ্গতি")।
কর্মজীবন
ব্লখ এরপর মিউনিখে কনিষ্ঠ দলনেতা হিসেবে কাজ অব্যাহত রাখেন ও আলোকীয় জাফরিতে অতিশীতল কোয়ান্টাম গ্যাসের উপরে গবেষণাকর্ম শুরু করেন। ২০০৩ সালে ৩১ বছর বয়সে তিনি মাইনৎস বিশ্ববিদ্যালয়ের পরীক্ষানির্ভর পদার্থবিজ্ঞান ক্ষেত্রে পূর্ণ অধ্যাপক হিসেবে নিযুক্তি লাভ করেন ও সেখানে ২০০৯ সাল পর্যন্ত কাজ করেন। ২০০৮ সালে তিনি জার্মানির গার্খিং শহরে অবস্থিত কোয়ান্টাম আলোকবিজ্ঞানের মাক্স প্লাংক ইনস্টিটিউটের সদ্যপ্রতিষ্ঠিত "কোয়ান্টাম বহু-বস্তু ব্যবস্থাসমূহ" নামক বিভাগের বৈজ্ঞানিক পরিচালক হিসেবে নিযুক্তি লাভ করেন। ২০১২ সাল থেকে তিনি মিউনিখের লুডভিগ মাক্সিমিলিয়ান বিশ্ববিদ্যালয়ের পদার্থবিজ্ঞান বিভাগের উপ-প্রধান হিসেবে এবং কোয়ান্টাম আলোকবিজ্ঞানের মাক্স প্লাংক ইনস্টিটিউটের ব্যবস্থাপনা পরিচালক হিসেবে কাজ করছেন। <!--
Research
Bloch's work focuses on the investigation of quantum many-body system using ultracold atoms stored in optical lattice potentials. Among other things, he is known for the realization of a quantum phase transition from a superfluid to a Mott insulator, in which ultracold atoms were for brought into the regime of strong correlations for the first time, thereby allowing one to mimic the behaviour strongly correlated materials. The experimental ideas were based on a theoretical proposal by Peter Zoller and Ignacio Cirac. His other works includes the observation of a Tonks–Girardeau gas of strongly interacting bosons in one dimensions, the detection of collapses and revivals of the wavefunction of a Bose–Einstein condensate because of interactions, and the use of quantum noise correlations to observe Hanbury-Brown and Twiss bunching and antibunching for bosonic and fermionic atoms (simultaneously with the group of Alain Aspect). More recently, his research team was able to realize single-atom resolved imaging and addressing of ultracold atoms held in an optical lattice. Much of hiss related work was carried out in the group of Markus Greiner.
Awards
In 2013, Bloch was awarded the Körber European Science Prize and the International Senior BEC Award. For the year 2015 he received the Harvey Prize from Israel's Technion Institute.
He is a member of the German Academy of Sciences Leopoldina and an external member of the Canadian Institute for Advanced Research. -->
বুনো বিড়াল
বুনো বিড়াল (Felis silvestris) ছোটখাটো আকৃতির একটি মাংসাশী শিকারী বিড়াল জাতীয় প্রাণী। এরা ইউরোপ, এশিয়ার পশ্চিম অঞ্চল এবং আফ্রিকার বাসিন্দা। বুনো বিড়াল সাধারণত পাখি, ছোট আকারের প্রাণী ইত্যাদি শিকার করে থাকে। ঘরের বিড়াল এই প্রজাতিরই একটি পোষা উপপ্রজাতি।
ধলাই নদী (ফুলপুর)
ধলাই নদী বাংলাদেশের ময়মনসিংহ ও নেত্রকোনা জেলায় অবস্থিত একটি নদী। নদীটির দৈর্ঘ্য ৭ কিলোমিটার।
কামরান খান (কাতারি ক্রিকেটার)
কামরান খান (জন্ম ২৯ সেপ্টেম্বর ১৯৮৮) একজন ক্রিকেটার যিনি কাতার জাতীয় ক্রিকেট দলের হয়ে প্রতিনিধিত্ব করেন। তিনি দলে মূলতঃ ব্যাটসম্যানের ভূমিকায় খেলতেন।দক্ষিণ আফ্রিকায় ২০১৭ আইসিসি ওয়ার্ল্ড ক্রিকেট লিগ ডিভিশন ফাইভ প্রতিযোগিতার জন্য তাকে কাতারের স্কোয়াডে রাখা হয়েছিল। ৩ সেপ্টেম্বর ২০১৭ সালে, কেইম্যান দ্বীপপুঞ্জের বিপক্ষে কাতারের হয়ে উদ্বোধনী ম্যাচে  তিনি খেলেছিলেন।
২১ জানুয়ারী ২০১৯- এ ২০১৯ এসিসি ওয়েস্টার্ন রিজিওন টি২০ প্রতিযোগিতায় সৌদি আরবের বিপক্ষে কাতারের হয়ে আন্তর্জাতিক টি-টোয়েন্টিতে (T20I) অভিষেক ঘটে। একই বছরের,সেপ্টেম্বরে ২০১৯ সালে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য কাতারের দলে মনোনীত করা হয়েছিল। একই মাসের ১৭ সেপ্টেম্বর,ক্রিকেট বিশ্বকাপ চ্যালেঞ্জ লীগ এ প্রতিযোগিতায় সিঙ্গাপুরের বিপক্ষে কাতারের হয়ে লিস্ট এ ক্রিকেট অভিষিক্ত হন। ২০২১ সালের অক্টোবরে,  ২০২১ আইসিসি পুরুষদের টি-টোয়েন্টি বিশ্বকাপ এশিয়া বাছাইপর্বের গ্রুপ এ ম্যাচের জন্য কাতারের দলে তাকে নির্বাচিত করা হয়।
ছোলা
ছোলা বা চানা( বৈজ্ঞানিক নাম :Cicer arietinum) একটি ডালজাতীয় খাদ্যশস্য। এটি প্রোটিনে সমৃদ্ধ। মধ্যপ্রাচ্য, পশ্চিম এশিয়া এবং ভারতীয় উপমহাদেশে এটি চাষ করা হয়।
বিশ্বব্যাপী ছোলা মূলত দুই ধরনের - দেশী ছোলা এবং কাবুলি ছোলা।
দেশী ছোলা ভারতীয় উপমহাদেশ, ইথিওপিয়া, ইরান ও মেক্সিকোতে চাষ হয়। এগুলি গাঢ় রঙের ও ত্বক অমসৃণ। দেশী ছোলাতে আঁশের পরিমাণ বেশি।
কাবুলি ছোলা হালকা রঙের, মসৃণ ত্বকবিশিষ্ট। এগুলি আফগানিস্তান, উত্তর আফ্রিকা, দক্ষিণ ইউরোপ, ও চিলিতে চাষ হয়। বর্তমানে ভারতীয় উপমহাদেশেও এর চাষ হয়।
কাবুলি চানার গুঁড়া অর্থাৎ বেসন দিয়ে অনেক ধরনের খাবার তৈরি করা হয়, যেমন পিঁয়াজি, বেগুনী, পাকোড়া, ইত্যাদি।
ছোলার খাদ্য গুণ
স্বাস্থ্যকর খাবার হিসাবে ছোলা বা বুটের বেশ সুনাম। এটা মুখরোচকও বটে। শক্তি দেয়। পেটেও থাকে বেশিক্ষণ। সাধারণত দুই প্রকারের ছোলা পাওয়া যায়— দেশী ছোলা ও কাবুলী ছোলা। দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত। কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম। দেশী ছোলা এই উপমহাদেশে পাওয়া যায়। কাবুলী ছোলা জন্মায় আফগানিস্তান, দক্ষিণ ইউরোপ– এসব স্থানে।
ছোলা অত্যন্ত পুষ্টিকর। এটি আমিষের একটি উল্লেখযোগ্য উৎস। ছোলায় আমিষের পরিমাণ মাংস বা মাছের আমিষের পরিমাণের প্রায় সমান। তাই খাদ্য তালিকায় ছোলা থাকলে মাছ-মাংস পরিমাণে কম থাকলেও চলে। আমাদের দেশের মত উন্নয়নশীল দেশে ছোলাকে মাছ বা মাংসের বিকল্প হিসাবেও ভাবা যেতে পারে। ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন, ছোলা ভুনা— নানান উপায়ে ছোলা খাওয়া যায়।
প্রতি ১০০ গ্রাম ছোলায় আছে প্রায় ১৭ গ্রাম আমিষ বা প্রোটিন, ৬৪ গ্রাম শর্করা বা কার্বোহাইড্রেট এবং ৫ গ্রাম ফ্যাট বা তেল। ছোলার শর্করা বা কার্বোহাইড্রেটের গ্লাইসেমিক ইনডেক্স কম। খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না; বেশ সময় নেয়। তাই ডায়াবেটিস রোগীদের জন্য ছোলার শর্করা ভাল। ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়।
প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। প্রতি ১০০ গ্রাম ছোলায় ক্যালসিয়াম আছে প্রায় ২০০ মিলিগ্রাম, লৌহ ১০ মিলিগ্রাম, ও ভিটামিন এ ১৯০ মাইক্রোগ্রাম। এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। একইভাবে খাদ্যনালী অতিক্রম করতে থাকে। তাই মলের পরিমাণ বাড়ে এবং মল নরম থাকে। এতে কোষ্ঠ কাঠিন্য দূর হয়। মলত্যাগ করা সহজ হয়। নিয়মিত মলত্যাগ হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। খাদ্যের আঁশ রক্তের চর্বি কমাতেও সহায়ক। আরও নানান শারীরিক উপকারিতা আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। ছোলা দীর্ঘক্ষণ ধরে শরীরে শক্তি যোগান দিতে সক্ষম। প্রতি ১০০ গ্রাম ছোলা থেকে প্রায় ৩৬০ ক্যালরিরও বেশি শক্তি পাওয়া যায়। ছোলা মানব দেহের জন্য অত্যন্ত উপকারী।
আলোয়ার জেলা
আলোয়ার জেলা, উত্তর ভারতের রাজস্থান রাজ্যে একটি জেলা। আলোয়ার শহর এই জেলার সদর।  ১২,৪৩৬ বর্গ কিমি জুড়ে জেলাটি। এটির পরিসীমায়, উত্তরে হরিয়াণা র রেওয়ারী জেলা,  পূর্বে  ভরতপুর এবং হরিয়ানার মেওয়াট জেলা,  দক্ষিণে দোয়সা এবং পশ্চিমে  জয়পুর জেলা।
২০১১ সালের হিসাবে, এটা রাজস্থানের ৩৩ টি জেলার মধ্যে জয়পুর ও যোধপুরের পরে তৃতীয় সবচেয়ে জনবহুল জেলা। থাম্ব|নতুন আবাসিক ভবন নিমরাণা, আলওয়ার
প্রশাসন
আলওয়ার জেলায় ১৬টি তহশিল আছে: আলওয়ার, বান্সুর, বেহরোর, গোবিন্দগড়, কাঠুমার, কিষানগড় বাস, কোটকাসিম, লক্ষণগড়, মুন্ডাবর, রাজগড়, রামগড়, থানাগাজি, টিজারা, নিমরাণা, রেনি, মালাখেরা।
শিল্প
জেলায় আলওয়ার, ভিওয়াড়ি, শাহজাহানপুর, নিমরাণা, বেহরোরতে ইন্ডাস্ট্রিয়াল এস্টেট আছে যেখানে জি. এস. ফার্মবিউটার, অশোক লেল্যান্ড, পেপসি, প্যারিওয়ার, কাজারিয়া সিরামিক এবং হোন্ডা মোটরস মতো শিল্প প্রতিষ্ঠানগুলি উৎপাদন কারখানাগুলি নির্মান করেছে।
কৃষি
আলওয়ার কৃষি উৎপাদনে রাজস্থানের একটি গুরুত্বপূর্ণ স্থান। জেলার মোট ভৌগোলিক এলাকা ৭,৮৩,২৮১ হেক্টর যা রাজ্যের ২.৫ শতাংশ। ২০১০-২০১১ সালে মোট চাষযোগ্য এলাকাটি ৫,০৭,১৭১ হেক্টর ছিল যার মধ্যে প্রায় ৮৩ শতাংশ এলাকা অর্থাৎ ৪,৫১,৫৪৬ হেক্টর এলাকা সেচের ব্যবস্থা রয়েছে এবং অবশিষ্ট ১৭ শতাংশ এলাকা যেমন - ৮২,৯০৩ হেক্টরে সেচের ব্যবস্থা নেই। দ্বিফসলি এলাকাটি ২৫২ হেক্টর, যার মধ্যে ৩২,২৩০ হেক্টর (১২%) এলাকাটি সেচপ্রাপ্ত এবং ২,১৯৮১৯ হেক্টর (৮৮%) এলাকাটি সেচহীন। সুতরাং, জেলার মোট ফসলি এলাকা ৮,১২,৮৭৩ হেক্টর। খরিফ মৌসুমে বীজ, জাওয়ার, খরিফ ডাল, অড়হর, তিল, তুলা, গুড় ইত্যাদি প্রায় ৩,২৯,০৮৮ হেক্টর (৪২%) এবং রবি মৌসুমে গম, বার্লি, ছোলা, সরিষা, তরমিনি, রবি ডাল ইত্যাদি বপন করা হয়। প্রায় ৪,৫২,৫২৭ হেক্টর (৫৮%) বপন করা হয়। সেচের প্রধান উৎস হল কুয়া এবং পাতকুয়া। ২৬,০৬৪ টি পাতকুয়া দ্বারা প্রায় ১৯২৮৬১ হেক্টর জমিতে সেচের ব্যবস্থা করা হচ্ছে এবং ৫৭১৯৬ টি কুয়া দ্বারা ২৬,৬১৬ হেক্টর জমিতে সেচ দেওয়া হয়। খাল,ট্যাংকগুলির মতো অন্যান্য উৎস থেকে, ৪০৪ হেক্টর এলাকার সেচ হয়। প্রায় ৩৫৪৭০ বৈদ্যুতিক মোটর এবং ৬৬৫০২ ডিজেল পাম্প সেট সেচের উদ্দেশ্যে ব্যবহৃত হচ্ছে। জেলার স্বাভাবিক বৃষ্টিপাত ৬৫৭.৩ মিমি। জেলায় গত দশ বছরে গড় বৃষ্টিপাত ৭২৪ মিমি। জেলার বৃষ্টিপাত বিতরণ অসম এবং ছড়িয়ে ছিটিয়ে রয়েছে যার ফলে বন্যার সমস্যা এবং কিছু সময় খসড়া অবস্থার ফলে কৃষিজ উৎপাদন এবং খরিফ ও রবি মৌসুমে ফসলের প্যাটার্ন প্রভাবিত হয়। এইভাবে, জেলা দ্বারা এবং বৃহৎ কৃষি বৃষ্টি বণ্টনের উপর নির্ভর করে। ২০১৩ সালের সেপ্টেম্বর পর্যন্ত গড় বৃষ্টিপাত ছিল ২১৭ মিমি।
জনসংখ্যার উপাত্ত
ভারতের জনগণনা ২০১১ অনুসারে আলওয়ার জেলার ৩,৬৭১,৯৯৯ জনপরিসংখ্যান রয়েছে যা লাইবেরিয়া বা মার্কিন যুক্তরাষ্ট্রের ওকলাহোমা প্রদেশের প্রায় সমান। এটি ভারতে ৭৭ তম স্থান রয়েছে (মোট ৬৪০ টির মধ্যে) । জনসংখ্যার ঘনত্ব প্রতি বর্গ কিলোমিটার (১,১৩০ / বর্গ মাইলে) ৪৩৮ জন । ২০০১-২০১১ দশকে জনসংখ্যা বৃদ্ধির হার ২২.৭% ছিল। আলওয়ারের লিঙ্গ অনুপাতে প্রতি ১০০০ পুরুষের জন্য ৮৯৪ জন মহিলা  এবং শিক্ষকতার হার ৭১.৬৮% ।
অসিত সেন (চলচ্চিত্র পরিচালক)
অসিত সেন (২৪ সেপ্টেম্বর   ১৯২২ – ২৫ আগস্ট ২০০১) ছিলেন বাংলা ও হিন্দি দুই-ই সিনেমার  একজন অসামান্য  চলচ্চিত্র পরিচালক,  চিত্রগ্রাহক  তথা সিনেমাটোগ্রাফার ও চিত্রনাট্যকার। চার দশকেরও বেশি সময় ধরে  ভারতীয় ভাষায় চলচ্চিত্র নির্মাণ করে  সমকালীন অন্যান্য বিশিষ্ট চলচ্চিত্র নির্মাতাদের অন্যতম  স্মরণীয় ব্যক্তিত্ব তিনি। ভারতীয় চলচ্চিত্রে অসিত সেনের অবদান সেই যুগের অন্যান্য বিশিষ্ট ব্যক্তিদের সঙ্গে বিশেষ উল্লেখেরও দাবি রাখে।  তিনি প্রায় কুড়িটি বাংলা ও হিন্দি সিনেমার পরিচালনা করেছেন। তন্মধ্যে বাংলা চলচ্চিত্রে- দীপ জ্বেলে যাই (১৯৫৯), উত্তর ফাল্গুনী (১৯৬৩) এবং হিন্দি সিনেমায়- মমতা (১৯৬৬),  খামোশী (১৯৭০), অনোখী রাত (১৯৬৮), সফর (১৯৭০)  উল্লেখযোগ্য।
আলোয়ার জেলা
পরিবহন
জাতীয় সড়ক এনএইচ 8 (দিল্লী-জয়পুর-আজমর-আহমেদাবাদ-বোম্বে মহাসড়ক) বেহরার জেলার মধ্য দিয়ে গেছে। আলওয়ার জেলার এনএইচ৮ দ্বারা নতুন দিল্লি থেকে অথবা গুরগাঁও-সোহনা-আলওয়ার মহাসড়ক যেটি ছয়টি লেনে বিস্তৃত হচ্ছে ।
অসিত সেন (চলচ্চিত্র পরিচালক)
জন্ম ও প্রারম্ভিক জীবন
অসিত সেনের জন্ম বৃটিশ ভারতের অধুনা বাংলাদেশের বিক্রমপুরের আটসাহী গ্রামে মাতুলালয়ে। পৈতৃক নিবাস ছিল খামার খাড়া গ্রামে। পিতা রবীন্দ্রনাথ সেন ছিলেন ভারতীয় রেলে চাকুরিরত আইনজ্ঞ এবং মাতা ঊর্মিলা দেবী। অসিতেরা ছিলেন দুই ভাই (অসিত ও অশোক) এবং চার বোন ( কমলা,অঞ্জলি, শিউলি ও গোপা)। অসিতের ডাকনাম ছিল মানিক এবং তার শৈশব কেটেছে মামার বাডিতে, আটসাহী গ্রামেই। বিক্রমপুরের রাধানাথ হাই স্কুলে অষ্টম শ্রেণী পর্যন্ত পড়ার পর চলে যান পিতার কর্মস্থলে নওগাঁয়। সেখানকান বেঙ্গলি হাই স্কুল থেকে প্রথম বিভাগে এন্ট্রান্স পাশ করেন। পরে আইএসসি পড়তে কলকাতায় আসেন। বঙ্গবাসী কলেজে পড়ার সময় তার সহপাঠী ছিলেন সলিল চৌধুরী ও গৌরীপ্রসন্ন মজুমদার। প্রথমদিকে তাদের ইচ্ছা ছিল তারা মিলিতভাবে সঙ্গীতজগতেই থাকবেন। কিন্তু বিএসসি পড়ার সময় তার আলাপ হয় তথ্যচিত্র নির্মাতা ও পরিচালক  হরিসাধন দাশগুপ্তের সঙ্গে। ইতিমধ্যে ১৯৪৭ খ্রিস্টাব্দের নভেম্বরে ভালোবাসা করে  বিবাহ করেন অভিজাত পরিবারের অসাধারণ সুন্দরী কন্যা রেখা দাশগুপ্তকে। রোজগারের সন্ধানে পড়াশোনা আর করেননি। এদিকে হরিসাধন দাশগুপ্তের অনুপ্রেরণায় তার ফোটোগ্রাফিরতে বিশেষ আগ্রহ জন্মে। শেষে এক চিত্রগ্রাহক তথা সিনেমাটোগ্রাফার রামানন্দ সেনগুপ্ত, যিনি সম্পর্কে ছিলেন তার মামা, তাকে নিজের 'রলিকট' ক্যামেরা দেন এবং তার সহায়তায় ফোটোগ্রাফিতে দক্ষ হয়ে ওঠেন এবং হিন্দি সিনেমার শুটিং-এ অংশগ্রহণ করেন।
আলোয়ার জেলা
পরিবহন
দিল্লি-জয়পুর রেললাইনও জেলার মধ্য দিয়ে যায়। আলওয়ার শহর রেলওয়ে স্টেশনটি হল জেলার একটি রেলওয়ে স্টেশন।
অসিত সেন (চলচ্চিত্র পরিচালক)
কর্মজীবন
রোজগারের জন্য প্রথমে তিনি কলকাতার দেশপ্রিয় পার্কে "শিল্পমন্দির" নামে এক ফটো স্টুডিও গড়ে তোলেন। তবে অল্পদিনের মধ্যেই রামানন্দ সেনগুপ্ত প্রথমে তাকে ডি কে মেহতার এবং পরে তার চতুর্থ সহকারী হিসাবে অসিত সেনকে ভারতলক্ষ্মী প্রোডাকশন তে নিয়ে আসেন। অর্ধেন্দু মুখোপাধ্যায়ের পূর্বরাগ -এ সহকারী হিসাবে কাজ করেন। ১৯৪৬-৪৭ খ্রিস্টাব্দে দাঙ্গাবিধ্বস্ত নোয়াখালী ও পাটনা য় মহাত্মা গান্ধীর শান্তি প্রতিষ্ঠার উদ্যোগযাত্রায় তথ্যচিত্র নির্মাণের বরাত পেয়েছিলেন রামানন্দ সেনগুপ্ত। কিন্তু শারীরিক কারণে তিনি যেতে না পারায়, অসিত সেন টানা ২৫-২৬ দিন শুটিং করেছিলেন। এতদিনে শুটিংয়ে আত্মবিশ্বাস অর্জন করে নওগাঁয় কর্মরত পিতার সহায়তায় ১৯৪৮ খ্রিস্টাব্দে অসমীয়া ভাষায় ভারতের স্বাধীনতা সংগ্রামে এক  সন্ত্রাসবাদী যুবকের জীবন উৎসর্গের কাহিনী নিয়ে তিনি জীবনের প্রথম কাহিনীচিত্র বিপ্লবী তৈরি করেন। তার কয়েক বৎসর পর ১৯৫৬ খ্রিস্টাব্দে তিনি প্রথম বাংলা ছবি চলাচল ও পরে ১৯৫৭ খ্রিস্টাব্দে পঞ্চতপা তৈরি করেন। এই দুটি বাংলা ছবি সে সময়ে বেশ আলোড়ন সৃষ্টি করেছিল। তারপর ১৯৫৯  খ্রিস্টাব্দে  সুচিত্রা সেনের অভিনয় সমৃদ্ধ ছবি দীপ জ্বেলে যাই তৈরি করেন। পরে ১৯৬৯ খ্রিস্টাব্দে এটি রাজেশ খান্না ও ওয়াহিদা রহমানের অভিনয়ে হিন্দিতে খামোশী নামে নির্মিত হয়। তিনি ১৯৬৩ খ্রিস্টাব্দে শ্রেণী দ্বন্দ্বের উপর যে বাংলা ছবি উত্তর  ফাল্গুনী তৈরি করেন, সেটি হিন্দিতে রূপান্তরিত করে তৈরি করেন মমতা। দ্বৈত ভূমিকায়  সুচিত্রা সেনের অভিনয় আর স্বনামধন্য কোকিলকণ্ঠী গায়িকা  লতা মঙ্গেশকরের কণ্ঠে রহেঁ না রহেঁ হম এবং লতা ও  হেমন্ত মুখোপাধ্যায়ের যুগলকণ্ঠে গীত ছুপা লো ঔন দিল মে প্যার মেরা অত্যন্ত জনপ্রিয় হয়েছিল। অসিত সেন ১৯৯৩ খ্রিস্টাব্দে ন্যাশানাল ইনস্টিটিউট অফ ফিল্ম অ্যান্ড ফাইন আর্টস-এ প্রশিক্ষক নিযুক্ত হন এবং আমৃত্যু চলচ্চিত্র প্রশিক্ষণে যুক্ত ছিলেন।
আলোয়ার জেলা
সংযোগ
আলওয়ারের নিকটতম বিমানবন্দর হল দিল্লি বিমানবন্দর ১৪৩ কিলোমিটার দূরে। আলওয়ার সড়ক দ্বারা সহজেই পৌঁছতে পারে। দিল্লি, সারিস্কা, ভরতপুর, দিগ এবং জয়পুরের পর্যটন গন্তব্যস্থলগুলির সাথে যুক্ত সুশাসিত সড়ক রয়েছে। রেলওয়ে নেটওয়ার্ক দিল্লি, জোড়পুর, মুম্বাই এবং ভারতের অন্যান্য গুরুত্বপূর্ণ পর্যটক শহর আলওয়ারের সাথে সংযোগ স্থাপন করে। সড়ক দ্বারা সহজেই পৌঁছতে পারে। দিল্লি, সারিস্ক্কা, ভরতপুর, ডিগ এবং জয়পুরের পর্যটন গন্তব্যস্থলগুলির সাথে যুক্ত ভাল রক্ষনাবেক্ষিত সড়ক রয়েছে। রেলওয়ে নেটওয়ার্ক দিল্লি, জোড়পুর, মুম্বাই এবং ভারতের অন্যান্য গুরুত্বপূর্ণ পর্যটক শহর আলওয়ারের সাথে সংযোগ স্থাপন করে।
অসিত সেন (চলচ্চিত্র পরিচালক)
কর্মজীবন
অসিত সেন কর্মজীবনে বলিউডের বিশিষ্ট অভিনেতাদের সঙ্গে কাজ করেছেন। পরিচালক হিসাবে ১৯৬৯ খ্রিস্টাব্দে খামোশী ছবিতে রাজেশ খান্নার এবং ১৯৭০ খ্রিস্টাব্দে শরাফত ছবিতে ধর্মেন্দ্র, হেমা মালিনী এবং অশোক কুমারের নির্দেশক ছিলেন । বিশেষ থিমের উপর ১৯৭০ খ্রিস্টাব্দে নির্মিত চলচ্চিত্র অন্নদাতা ছবিতে ওমপ্রকাশ এবং জয়া বচ্চনের, ১৯৭০ খ্রিস্টাব্দে নির্মিত মা অউর মমতা ছবিতে অশোক কুমার, ১৯৬৬ খ্রিস্টাব্দে নির্মিত মমতা ছবিতে সুচিত্রা সেন, অশোক কুমার ও ধর্মেন্দ্র কে নির্দেশনার কাজ করেছেন। এছাড়াও তিনি বৈরাগ ছায়াছবিতে হেলেন, মদন পুরি এবং ১৯৭৫ খ্রিস্টাব্দে নির্মিত আনাড়ি ছবিতে শশী কাপুর, শর্মিলা ঠাকুর, মৌসুমী চ্যাটার্জি এবং কবীর বেদীর সঙ্গে কাজ করেছেন।
আলোয়ার জেলা
আলওয়ারের নদীসমূহ
আলওয়ার জেলায় কোনও বারমেসে নদী নেই। বৃষ্টিপাতের সময় জল বহন করে এমন মৌসুমী প্রবাহগুলি রয়েছে। এগুলি হল সোদাওয়াসে সাহিবি নদী এবং অর্ভরী নদী। বৃষ্টির জল সংগ্রহের জন্য এই প্রবাহগুলিতে কয়েকটি ছোট চেক বাঁধ নির্মিত হয়েছে।
অসিত সেন (চলচ্চিত্র পরিচালক)
কর্মজীবন
মমতা চলচ্চিত্রের জন্য ১৯৬৭ খ্রিস্টাব্দে মনোনীত হন, কিন্তু ১৯৭১ খ্রিস্টাব্দে রাজেশ খান্না, শর্মিলা ঠাকুর এবং ফিরোজ খান অভিনীত সফর চলচ্চিত্রের জন্য পুরস্কার লাভ করেন।
অসিত সেন ২০০১ খ্রিস্টাব্দের  ২৫শে আগস্ট ৭৯ বৎসর বয়সে কলকাতার এক হাসপাতালে শেষ নিঃশ্বাস ত্যাগ করেন। তাঁর একমাত্র পুত্র পার্থ সেন।
হিয়ার উই গো (টেলিভিশন ধারাবাহিক)
হিয়ার উই গো হলো একটি ব্রিটিশ সিটকম যা বিবিসি- এর জন্য টম বাসডেন কর্তৃক পরিচালিত এবং রচিত হয়েছে। প্যান্ডেমোনিয়াম শিরোনামের প্রথম পর্বটি ৩০ ডিসেম্বর ২০২০-এ সম্প্রচারিত হয়েছিল। সিটকমটি ২০২০ সালে কোভিড-১৯ মহামারী চলাকালীন জেসপ পরিবারের মুখোমুখি হওয়া পরিস্থিতি অনুসরণ করে এবং এতে অভিনয় করেছেন জিম হাউইক, টম বাসডেন, টরি অ্যালেন-মার্টিন এবং অ্যালিসন স্টেডম্যান।
কাহিনি
২০২০ সালের প্রথম প্রচারিত পর্বে কোভিড-১৯ মহামারীর মধ্যে একটি ছুটি কাটানোর জন্য তার পরিবারের বিপর্যয়কর প্রচেষ্টার ক্যামেরায় ধারণ করার পরে, সমগ্র সিরিজে দেখা যায় যে কনিষ্ঠ পুত্র স্যাম সারা বছর ধরে অকার্যকর জেসপ পরিবারকে ক্যামেরায় বন্দী করে চলেছে।
সমালোচনামূলক অভ্যর্থনা
রেডিও টাইমসের পক্ষে ফ্লোরা কার পর্যালোচনা করে সিটকমকে "গ্যালোস হিউমার বিশিষ্ট একটি বিশেষ লকডাউন কমেডি" বলে অভিহিত করেছেন এবং এটিকে তিনটি তারকা দিয়েছেন, অন্যদিকে দ্য ইন্ডিপেনডেন্টের এড কামিং এটিকে "আমাদের বর্তমান দুর্দশা অন্বেষণে একটি সাহসী প্রচেষ্টা" বলে অভিহিত করেছেন এবং চার তারকা দিয়েছেন।
বুধের প্রকল্পিত প্রাকৃতিক উপগ্রহ
বুধের প্রাকৃতিক উপগ্রহ হল বুধ গ্রহকে প্রদক্ষিণকারী একটি প্রকল্পিত প্রাকৃতিক উপগ্রহ, যা এখনও আবিষ্কৃত হয়নি। ১৯৭০-এর দশকের গোড়ার দিকে অল্পকালের জন্য মনে করা হয়েছিল বুধের একটি প্রাকৃতিক উপগ্রহ রয়েছে। কিন্তু পরে জানা যায় সেটি প্রকৃতপক্ষে ৩২ ক্রেটারিস নামে একটি তারা; তথ্যের ভুল ব্যাখ্যার কারণে সেটিকে বুধের উপগ্রহ মনে করা হয়েছিল। বুধের কোনও উপগ্রহ থাকলে পৃথিবী থেকে সেটিকে পর্যবেক্ষণ করা কঠিন। কারণ, বুধ সূর্যের অপেক্ষাকৃত নিকটে অবস্থিত। উদাহরণস্বরূপ বলা যায়, ১৯৯৫ সালের আগে অবলোহিত বর্ণালিতে বুধকে পর্যবেক্ষণ করা সম্ভব হয়নি। নাসার মেসেঞ্জার মহাকাশযান ২০১১ থেকে ২০১৫ সাল পর্যন্ত বুধকে প্রদক্ষিণ করেছে। এই মহাকাশযান বুধের কোনও উপগ্রহ শনাক্ত করেনি। বুধের ক্ষুদ্র হিল গোলক এই গ্রহের কোনও প্রাকৃতিক উপগ্রহের অস্তিত্বের সম্ভাবনাকে সীমাবদ্ধ করে রেখেছে।
মেরিনার ১০ অভিযান
খুবই অল্প সময়ের জন্য বুধের একটি প্রাকৃতিক উপগ্রহ রয়েছে বলে ধারণা করা হয়েছিল। ১৯৭৪ সালের ২৭ মার্চ, মেরিনার ১০-এর বুধ ফ্লাইবাই শুরু হওয়ার দুই দিন আগে, যন্ত্রপাতিতে বুধের কাছ থেকে প্রচুর পরিমাণে অতিবেগুনি বিকিরণ ধরা পড়ে থাকে। একজন জ্যোতির্বিজ্ঞানীর কথায় “[এই বিকিরণের] সেখানে থাকার কথাই নয়।” পরের দিনই বিকিরণটি অদৃশ্য হয়ে যায়; কিন্তু তিন দিন পরে আবার পুনরাবির্ভূত হয়। আপাত দৃষ্টিতে এটির উৎস ছিল বুধ থেকে বিচ্ছিন্ন একটি বস্তু।  কোনও কোনও জ্যোতির্বিজ্ঞানী এটিকে একটি তারা মনে করেন। কিন্তু অন্যান্যরা বলেন যে এটি নিশ্চয়ই একটি প্রাকৃতিক উপগ্রহ। তাঁরা বলেন যে, বিকিরণের উৎস কেবলমাত্র দু’টি ভিন্ন দিকেই ছিল তাই নয়, সেই সঙ্গে তাঁরা এও বিশ্বাস করতেন যে এত পরিমাণে উচ্চ শক্তিসম্পন্ন বিকিরণ অত্যন্ত দূরবর্তী আন্তঃনাক্ষত্রিক মাধ্যম ভেদ করে আসতে পারে না। বস্তুটির গতি 4 km/s বলে গণনা করা হলে এটি যে একটি উপগ্রহ সে বিষয়ে মত দৃঢ় হয়। কারণ এই গতি ছিল একটি প্রাকৃতিক উপগ্রহের প্রত্যাশিত গতি।
৩১ ক্রেটারিস
১৯৭৪ সালে একটি “প্রাকৃতিক উপগ্রহ”কে বুধ থেকে দূরে সরে যেতে দেখা যায়। পরে এটি চিহ্নিত হয় বুধের প্রেক্ষাপটে অবস্থিত ৩২ ক্রেটারিস নামে তারা হিসেবে। ৩১ ক্রেটারিস হল একটি বর্ণালিগত যুগ্ম তারা, যার পর্যায়কাল ২.৯ দিন। ১৯৭৪ সালে বুধের কাছে যে অতিবেগুনি বিকিরণের উৎসটি শনাক্ত করা হয়েছিল, সেটির উৎস সম্ভবত এই তারাটিই। ১৯৭৪ সালে ‘বুধের প্রাকৃতিক উপগ্রহ’-সংক্রান্ত ভ্রান্ত চিহ্নিতকরণটি থেকে জ্যোতির্বিজ্ঞানে একটি গুরুত্বপূর্ণ আবিষ্কারের সূচনা ঘটে: আগে মনে করা হয় যে অতিবেগুনি বিকিরণকে আন্তঃনাক্ষত্রিক মাধ্যম সম্পূর্ণত শোষণ করে নেয়, কিন্তু এই আবিষ্কারের ফলে সেই ধারণা ভ্রান্ত বলে প্রমাণিত হয়।
মেসেঞ্জার অভিযান
২০১২ সালে একটি এপ্রিল ফুল রসিকতায় নাসা ঘোষণা করে যে, মেসেঞ্জার মহাকাশযানটি সম্ভবত বুধকে প্রদক্ষিণকারী একটি প্রাকৃতিক উপগ্রহ আবিষ্কার করেছে। নাসা রসিকতা করেই উপগ্রহটির নামকরণ করে “ক্যাডুসিয়াস” (রোমান দেবতা মারকিউরির হাতের দণ্ড ক্যাডুসিয়াসের নামানুসারে)। মেসেঞ্জার অভিযানের সময় ২০১১ থেকে ২০১৩ সাল পর্যন্ত মহাকাশযানটি বুধের প্রাকৃতিক উপগ্রহের অনুসন্ধান চালায় এবং তারপর নিশ্চিতভাবে জানায় যে বুধের কোনও প্রাকৃতিক উপগ্রহ নেই।
স্মৃতি ঝা
স্মৃতি ঝা (জন্ম: ২৬ ফেব্রুয়ারি ১৯৮৬) হচ্ছেন একজন ভারতীয় টেলিভিশন অভিনেত্রী, যিনি ভারতীয় ধারাবাহিক নাটকে অভিনয় করেন। তিনি ডিজনি চ্যানেলের শিশুতোষ নাটক ধুম মাচাও ধুমে মালিনী শর্মার ভূমিকায় অভিনয় করার মাধ্যমে অভিনয় জগতে আত্মপ্রকাশ করেন। এনডিটিভিতে প্রচারিত ধারাবাহিক জ্যোতি-এ সুধা শর্মার চরিত্রে অভিনয় করার মাধ্যমে স্মৃতি অধিক জনপ্রিয়তা অর্জন করেন। তিনি বর্তমানে জি টিভির জনপ্রিয় নাটক কুমকুম ভাগ্যতে প্রজ্ঞ্যা নামক প্রধান চরিত্রে অভিনয় করেন।
তিনি নেপালের কাঠমান্ডুতে অবস্থিত আধুনিক ভারতীয় স্কুল এবং পরবর্তীতে দিল্লি পাবলিক স্কুল থেকে শিক্ষা লাভ করেন। তার পরিবারের সদস্যরা তাকে তার ডাক নাম ঝালি, তিতু নামে ডাকে। অন্যদিকে, বিনোদন শিল্পে তার বন্ধুরা তাকে চাশমিশ, ফুজ্ঞি, হাওয়া হাওয়াই, লেডি মোগাম্বো ইত্যাদি নামে ডেকে থাকে। কিন্তু তার সবচেয়ে আকর্ষণীয় নামটি তিনি তার ইন্সটাগ্রামের প্রোফাইল নাম দিয়েছেন, যেটি হচ্ছে "পাগল অরাত"।
স্মৃতি ঝা হচ্ছেন একজন সূক্ষ্ম কবি। তার অভিনীত নাটক দিল সে দি দুয়া... সৌভাগ্যবতী ভব? এবং বালিকা বধুর জন্য তিনি নিজেই নিজের বেশ কয়েকটি সংলাপ লিখেছিলেন।
রোবের্তো আয়ালা
রোবের্তো ফাবিয়ান আয়ালা (Roberto Fabián Ayala, ; জন্ম ১৪ এপ্রিল ১৯৭৩) একজন প্রাক্তন আর্জেন্টিনীয় ফুটবল খেলোয়াড়, যিনি সেন্টার ব্যাক হিসেবে আর্জেন্টিনা জাতীয় দলে খেলতেন। তিনি তার কর্মজীবনে স্পেনীয় ক্লাব ভালেনসিয়া, জারাগোজা, ইতালীয় ক্লাব মিলান, নাপোলি এবং আর্জেন্টিনীয় ক্লাব রিভার প্লেতে খেলেছেন। এছাড়া তিনি আরও কিছু ক্লাবের হয়ে খেলেছেন।
আয়ালাকে আর্জেন্টিনার অন্যতম সেরা সেন্ট্রাল ডিফেন্ডার মনে করা হয়। তিনি রেকর্ড ৬৩টি খেলায় আর্জেন্টিনা জাতীয় দলের অধিনায়ক হিসেবে দায়িত্ব পালন করেছেন। তিনি তিনটি বিশ্বকাপে আর্জেন্টিনা দলের সদস্য ছিলেন এবং আর্জেন্টিনার হয়ে মোট ১১৫টি খেলায় মাঠে নেমেছেন।
দুর্গাপুর পৌরসভা, রাজশাহী
দুর্গাপুর পৌরসভা বাংলাদেশের রাজশাহী বিভাগের দুর্গাপুর উপজেলার অন্তর্গত একটি পৌরসভা।
শিক্ষা
শিক্ষার হার : ৭০%
শিক্ষা প্রতিষ্ঠানঃ
জনপ্রতিনিধি
বর্তমান মেয়র-
মেয়রগণের তালিকা
চীনাবাদাম
thumb|right|কাছে থেকে দেখা চীনাবাদাম (আরাচিস হাইপোগিয়া-Arachis hypogea) লেগাম গোত্রের একটি প্রজাতি যার উৎপত্তিস্থল দক্ষিণ আমেরিকা, মধ্য আমেরিকা এবং মেক্সিকো। আদি উৎস আমেরিকা হলেও বর্তমানে ভারতীয় উপমহাদেশ, চীন, জাপান, ইন্দোনেশিয়া, মালয়েশিয়া, মধ্য আফ্রিকা, মাদাগাস্কারসহ আরো অনেক উষ্ণমন্ডলীয় দেশে চীনাবাদামের ব্যাপক চাষাবাদ হচ্ছে। চীনাবাদাম হচ্ছে সয়াবিনের পর সর্বাপেক্ষা বেশি তেল প্রদায়ী ফসল। চীনাবাদামের গাছ একটি ঔষধী জাতীয় লতানো গুল্ম, যা ৩০ সেমি থেকে ৫০সেমি (১ ফুট থেকে ১.৫ ফুট) দীর্ঘ হয়।
পুষ্টিগুণ
বাদাম খাওয়ার উপকারিতা:
১. হাড়ের স্বাস্থ্যের উন্নতি ঘটে: বেশ কিছু গবেষণায় দেখা গেছে বাদামে উপস্থিত ফসফরাস শরীরে প্রবেশ করার পর এমন কিছু কাজ করে যার প্রভাবে হাড়ের ক্ষমতা বৃদ্ধি পেতে শুরু করে। তাই তো প্রতিদিন এক বাটি করে বাদাম খাওয়া শুরু করলে জীবনে কোনও দিন কোনও হাড়ের রোগে আক্রান্ত হওয়ার আশঙ্কা থাকে না।
২. ব্রেন পাওয়ার বৃদ্ধি পায়: আমেরিকার অ্যান্ড্রস ইউনিভার্সিটির গবেষকদের করা এক পরীক্ষায় দেখা গেছে বাদামে এমন কিছু উপাদান রয়েছে, যা কগনিটিভ পাওয়া, সহজ কথায় বললে মস্তিষ্কের ক্ষমতা বৃদ্ধি করতে বিশেষ ভূমিকা পালন করে থাকে। তাই তো পরীক্ষার আগে ছাত্র-ছাত্রীদের নিয়ম করে বাদাম খাওয়ার পরামর্শ দেওয়া হয়ে থাকে।
৩. ক্যান্সারের মতো রোগ দূরে থাকে: বাদামে উপস্থিত অ্যান্টিঅক্সিডেন্ট ক্যান্সার রোগকে প্রতিরোধ করার পাশাপাশি রোগ প্রতিরোধ ক্ষমতার উন্নতি ঘটানোর মধ্যে দিয়ে নানাবিধ সংক্রমণকে দূরে রাখতেও বিশেষ ভূমিকা পালন করে থাকে। এখানেই শেষ নয়, অ্যান্টিঅক্সিডেন্ট আরও নানা উপকারে লেগে থাকে। যেমন, অ্যাক্সিডেটিভ ট্রেস কমিয়ে কোষেদের ক্ষত রোধ করে, সেই সঙ্গে ত্বকের এবং শরীরের বয়স কমাতেও সাহায্য করে থাকে।
৪. পুষ্টির ঘাটতি দূর হয়: মধ্যপ্রাচ্য থেকে এসে এদেশে ঝাঁকিয়ে বাসা এই প্রকৃতিক উপাদনটির শরীরে রয়েছে প্রায় ৩.৫ গ্রাম ফাইবার, ৬ গ্রাম প্রোটিন, ১৪ গ্রাম ফ্যাট সহ ভিটামিন ই, ম্যাঙ্গানিজ, ভিটামিন বি২, ফসফরাস এবং ম্যাগনেসিয়াম। এই সবকটি উপাদানই শরীরকে সুস্থ রাখতে বিশেষ প্রয়োজনে লাগে। কিছু কিছু ক্ষেত্রে তো একাধিক ক্রনিক রোগকে দূরে রাখতেও এই উপাদানগুলি সাহায্য করে। প্রসঙ্গত, এক মুঠো বাদাম খেলে শরীরে মাত্র ১৬১ ক্যালরি প্রবেশ করে। ফলে এই খাবারটি খেলে ওজন বেড়ে যাওয়ার কোনও ভয় থাকে না।
৬. খারাপ কোলেস্টেরলের মাত্রা কমে: গত কয়েক দশকের পরিসংখ্যান ঘাঁটলে দেখতে পাবেন কীভাবে অনিয়ন্ত্রিত কোলেস্টেরলের কারণে হার্টের রোগে আক্রান্তের হার বৃদ্ধি পয়েছে। তাই এই বিষয়ে সাবধান থাকাটা জরুরি। শরীরে যাতে কোনও ভাবেই বাজে কোলেস্টেরলের মাত্রা বৃদ্ধি না পায় সেদিকে খেয়াল রাখতে হবে। আর এই কাজটি করবেন কীভাবে? খুব সহজ! প্রতিদিনের ডায়েটে বাদামের অন্তর্ভুক্তি ঘটান, তাহলেই দেখবেন হার্টের স্বাস্থ্য নিয়ে আর চিন্তায় থাকতে হবে না। আসলে বাদামে উপস্থিত বেশ কিছু কার্যকরি উপাদান শরীরে অন্দরে ভাল কোলেস্টরলের মাত্রা বাড়িয়ে দেয়। ফলে স্বাভাবিকভাবেই খারাপ কোলেস্টরলের মাত্রা কমতে শুরু করে। সেই সঙ্গে কমে হার্টের রোগে আক্রান্ত হওয়ার আশঙ্কাও।
৭. ব্লাড প্রেসার নিয়ন্ত্রণে থাকে: শুধু ডায়াবেটিস নয়, বাদামে উপস্থিত ম্যাগনেসিয়াম রক্তচাপ নিয়ন্ত্রণেও বিশেষ ভূমিকা পালন করে থাকে। একাধিক কেস স্টাডি করে দেখা গেছে শরীরে এই খনিজটির ঘাটতি দেখা দিলে অল্প সময়ের মধ্যেই ব্লাড প্রেসার মারাত্মক বেড়ে যাওয়ার মতো ঘটনা ঘটতে পারে। আর বেশি দিন যদি রক্ত চাপ নিয়ন্ত্রণের বাইরে থাকে, তাহলে হঠাৎ করে স্ট্রোক, হার্ট অ্যাটাক এবং কিডনির সমস্যা দেখা দেওয়ার আশঙ্কা বৃদ্ধি পায়। তাই দেহে যাতে কোনও সময় ম্যাগনেসিয়ামের ঘাটতি দেখা না দেয়, সেদিকে খেয়াল রাখা একান্ত প্রয়োজন।
৮. ওজন নিয়ন্ত্রণে চলে আসে: বাদাম খাওয়ার পর ক্ষিদে একেবারে কমে যায়। ফলে মাত্রাতিরিক্ত খাবার খাওয়ার প্রবণতা হ্রাস পায়। সেই সঙ্গে শরীরে প্রয়োজন অতিরিক্ত ক্যালরি জমে ওজন বৃদ্ধির সম্ভাবনাও কমে।
৯. রক্তে শর্করার মাত্রা নিয়ন্ত্রণে থাকে: বাদামে থাকা ম্যাগনেসিয়াম রক্তে উপস্থিত শর্করার মাত্রাকে নিয়ন্ত্রণে রাখতে সাহায্য করে। সেই কারণেই তো ডায়াবেটিকদের নিয়মিত বাদাম খাওয়ার পরামর্শ দিয়ে থাকেন চিকিৎসকেরা। প্রসঙ্গত, সম্প্রতি প্রকাশিত এক গবেষণায় দেখা গেছে নিয়মিত বাদাম খাওয়ার অভ্যাস করলে টাইপ-২ ডায়াবেটিসে আক্রান্ত হওয়ার আশঙ্কা প্রায় ২৫-৩৮ শতাংশ কমে যায়। তাই যাদের পরিবারে এই মারণ রোগের ইতিহাস রয়েছে, তারা সময় থাকতে বাদামকে কাজে লাগাতে শুরু করে দিন। দেখবেন উপকার মিলবে।
১০. কোষেদের ক্ষমতা বৃদ্ধি পায়: বাদামে উপস্থিত প্রচুর মাত্রায় ভিটামিন ই শরীরের প্রতিটি কোণায় ছড়িয়ে থাকা কোষেদের কর্মক্ষমতার বৃদ্ধি ঘটানোর সঙ্গে সঙ্গে তাদের শরীরে যাতে কোনও ভাবে ক্ষতের সৃষ্টি না হয়, সেদিকেও খেয়াল রাখে। ফলে বয়স বাড়লেও শরীরের উপর তার কোনও প্রভাব পরে না।
১১. হজম ক্ষমতার উন্নতি ঘটে: বেশ কিছু গবেষণায় দেখা গেছে নিয়মিত জলে ভেজানো কাজুবাদাম খেলে দেহের অন্দরে বিশেষ কিছু এনজাইমের ক্ষরণ বেড়ে যায়, যার প্রভাবে হজম ক্ষমতার উন্নতি ঘটতে শুরু করে। সেই সঙ্গে গ্যাস-অম্বলের প্রকোপও কমে যায়। এবার বুঝেছেন তো খাদ্যরসিক বাঙালি, আমাদের কেন প্রতিদিন একমুঠো করে বাদাম খাওয়া উচিত!
বল নদী
বল নদী বাংলাদেশের নেত্রকোনা জেলায় অবস্থিত অন্যতম নদী। নদীটির দৈর্ঘ্য ১৫ কিলোমিটার। স্থানীয় ভাবে এটিকে অনেকেই বালুচ নদী নামে ডাকেন।
প্রবাহ
বল নদী জারিয়া ইউনিয়নে উৎপত্তি হয়ে দূর্গাপুর উপজেলার কেট্রা বাজারের পাশ দিয়ে নেত্রকোণা সদর উপজেলার কংস নদীতে পতিত হয়েছে।
গোড়ায় গলদ
থাম্ব|গোড়ায় গলদ - রবীন্দ্রনাথ ঠাকুর গোড়ায় গলদ হল রবীন্দ্রনাথ ঠাকুর কর্তৃক রচিত একটি বাংলা নাটক। এটি ১৮৯২ সালে প্রকাশিত হয়। এটি একটি প্রহসন। জ্যোতিরিন্দ্রনাথ ঠাকুরের প্রতিষ্ঠিত "সংগীত সমাজ"-এ অভিনয়ের জন্য রবীন্দ্রনাথ এই নাটকটি রচনা করেন। এটির সংক্ষিপ্ত ও পরিমার্জিত রূপ হল রবীন্দ্রনাথের অন্য আরেকটি নাটক "শেষরক্ষা" (১৯২৮)।
উৎসর্গীকরণ
রবীন্দ্রনাথ "গোড়ায় গলদ" নাটকটি তাঁর বন্ধু প্রিয়নাথ সেনকে উৎসর্গ করেন।
ফাবিও কান্নাভারো
ফাবিও কান্নাভারো (Fabio Cannavaro) একজন ইতালীয় ফুটবলার। তিনি ২০০৬ সালের বিশ্বকাপ বিজয়ী ইতালি দলের অধিনায়ক ছিলেন।
শাবি আলোনসো
শাবিয়ের আলোনসো ওলানো (,, Xabi Alonso; জন্ম: ২৫ নভেম্বর ১৯৮১; শাবি আলোনসো নামে সুপরিচিত) হলেন একজন স্পেনীয় পেশাদার ফুটবল খেলোয়াড় এবং ম্যানেজার। তিনি বর্তমানে স্পেনীয় পেশাদার ফুটবল লিগের তৃতীয় স্তর সেহুন্দা দিবিসিওন বি-এর ক্লাব রিয়াল সোসিয়েদাদ বি-এর ম্যানেজারের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় রিয়াল মাদ্রিদ, লিভারপুল এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৩ সালে, আলোনসো স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ১১৪ ম্যাচে ১৬টি গোল করেছেন। তিনি স্পেনের হয়ে ৩টি ফিফা বিশ্বকাপ (২০০৬, ২০১০ এবং ২০১৪) এবং ৩টি উয়েফা ইউরোপীয় চ্যাম্পিয়নশিপে (২০০৪, ২০০৮ এবং ২০১২) অংশগ্রহণ করেছেন।
খেলোয়াড়ি জীবনের ইতি টানার পর ২০১৮ সালে, আলোনসো রিয়াল মাদ্রিদের বয়স ভিত্তিক দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল মাদ্রিদ অনূর্ধ্ব-১৪-এ ১ মৌসুমের জন্য ম্যানেজারের দায়িত্ব পালন করার পর তিনি তার শৈশবের ক্লাব রিয়াল সোসিয়েদাদ বি-এ ম্যানেজার হিসেবে পুনরায় ফিরে আসেন।
ব্যক্তিগতভাবে, আলোনসো বেশ কিছু পুরস্কার জয়লাভ করেছেন, যার মধ্যে ২০০৩ সালে দোন বালোন পুরস্কার এবং ২০১১–১২ মৌসুমে লা লিগার সেরা মধ্যমাঠের খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, আলোনসো সর্বমোট ১৪টি শিরোপা জয়লাভ করেছেন, যার মধ্যে ৪টি লিভারপুলের হয়ে, ৫টি রিয়াল মাদ্রিদের হয়ে এবং ৫টি বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, তিনি ৪টি শিরোপা জয়লাভ করেছেন; যার মধ্যে ২০১০ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।
প্রাথমিক জীবন
শাবিয়ের আলোনসো ওলানো ১৯৮১ সালের ২৫শে নভেম্বর তারিখে স্পেনের বাস্ক প্রদেশের গিপুস্কোয়ার ছোট গ্রাম তোলোসায় জন্মগ্রহণ করেছেন। তার বাবার নাম পেরিকো আলোনসো, যিনি রিয়াল সোসিয়েদাদের হয়ে দুইবার লা লিগার শিরোপা জয়লাভ করেছেন। তার ভাই মিকেল আলোনসোও একজন ফুটবল খেলোয়াড় ছিলেন, যিনি ২০১৮ সালে ফুটবল খেলা হতে অবসর গ্রহণ করেছেন।
ক্লাব
১ এখানে ফিফা ক্লাব বিশ্বকাপ, এফএ কমিউনিটি শিল্ড, স্পেনীয় সুপার কাপ এবং ডিএফএল-সুপারকাপ অন্তর্ভুক্ত।
বুড়াবুড়ি ইউনিয়ন
বুড়াবুড়ি ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ইপথিমা সাকরা
হিমালয়ান ফাইভ-রিং (বৈজ্ঞানিক নাম: Ypthima sakra (Moore)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
আকার
হিমালয়ান ফাইভ-রিং এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।
উপপ্রজাতি
হিমালয়ান ফাইভ-রিং এর উপপ্রজাতিগুলো হলো:
ভারতে প্রাপ্ত হিমালয়ান ফাইভ-রিং এর উপপ্রজাতি
ভারতে প্রাপ্ত হিমালয়ান ফাইভ-রিং এর উপপ্রজাতি হল-
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল নিম্নতল অপেক্ষা একটু বেশী কালচে। সামনের ডানার শীর্ষভাগে ২ তারা যুক্ত একটি চক্ষুবিন্দু এবং তার ঠিক নিচে একটি খুব ছোট, চক্ষুবিন্দু দেখা যায়। পিছনের ডানায় শীর্ষভাগে একটি ছোট এবং টর্নাস এর কাছে ৩টি ছোট চক্ষুবিন্দু লক্ষ্য করা যায়, যাদের মধ্যে সর্বনিম্ন চক্ষুবিন্দুটি সবচেয়ে ছোট। পুরুষ প্রকারে দাগ অথবা brand থাকে এবং এই প্রজাতির কোন শুষ্ক ঋতুরূপ নাই।
এশিয়ানউইক
এশিয়ানউইক ছিল আমেরিকার প্রথম এবং বৃহত্তম ইংরেজি ভাষার মুদ্রণ এবং অনলাইন প্রকাশনা যা এশীয় আমেরিকানদের উদ্দেশ্য করে প্রকাশ হত। সংবাদ সংস্থাটি জাতীয়ভাবে এবং সান ফ্রান্সিসকো উপসাগরীয় অঞ্চলে "এশীয় মার্কিনদের কণ্ঠ" হিসাবে একটি গুরুত্বপূর্ণ ভূমিকা পালন করে। এটি সমস্ত এশীয় জাতিগোষ্ঠীদের নিয়ে সংবাদ প্রকাশ করত।
এশিয়ানউইকের প্রকৃতি তার নামের মধ্যেই প্রতিফলিত হয় - এটি সাপ্তাহিকভাবে এবং প্যান-জাতিগত এশীয় পরিচয়ের উপর লক্ষ্য করে, একমাত্র ইংরেজি প্রকাশনা হিসেবে এশীয় সম্প্রদায়কে তুলে ধরে কাজ করত। এশিয়ানউইক সান ফ্রান্সিসকোর ফ্যাং পরিবারের মালিকানাধীন এবং পরিচালিত সংবাদপত্রগুলির অন্যতম একটি ছিল, অন্যদুটি হল সান ফ্রান্সিসকো ইন্ডিপেন্ডেন্ট এবং সান ফ্রান্সিসকো এক্সামিনার। এটি ১৯৭৯ সালে জন ফ্যাং প্রতিষ্ঠা করেন এবং ১৯৯৩-২০০৯ সাল পর্যন্ত জেমস ফ্যাং দ্বারা পরিচালিত হয়।
মাদারবোর্ড
মাদারবোর্ড হল ব্যক্তিগত কম্পিউটারের মতো জটিল ইলেকট্রনিক সিস্টেম এর মূল সার্কিট বোর্ড (পিসিবি)। মাদরবোর্ডকে কখনও কখনও মেইনবোর্ড বা সিস্টেম বোর্ড -ও বলা হয়। তবে ম্যাকিনটোশ কম্পিউটারে এটিকে লজিকবোর্ড বলা হয়। মাদারবোর্ডের মাধ্যমে কম্পিউটারের সকল যন্ত্রাংশকে একে অপরের সাথে সংযুক্ত করা হয়।
সাধারণ ডেস্কটপ কম্পিউটারে মাদারবোর্ডের সাথে মাইক্রোপ্রসেসর, প্রধান মেমরি ও কম্পিউটারের অন্যান্য অপরিহার্য ছোট ছোট যন্ত্রাংশগুলি যুক্ত থাকে। অন্যান্য অংশের মধ্যে আছে শব্দ ও ভিডিও নিয়ন্ত্রক, অতিরিক্ত তথ্যভান্ডার, বিভিন্ন প্লাগইন কার্ড যেমন ল্যান কার্ড ইত্যাদি। কি-বোর্ড,মাউস, প্রিন্টারসহ সকল ইনপুট-আউটপুট যন্ত্রাংশও মাদারবোর্ডের সাথে যুক্ত থাকে।
কম্পিউটার চালনার মূল নিয়ামক হচ্ছে এই মাদারবোর্ড। প্রযুক্তিবিদদের কাছে এটা অজ্ঞাত নয় যে- কোনো পরিবারে একজন দায়িত্ববান মা ছাড়া যেমন সংসারটা অচল, মাদারবোর্ড ছাড়া তেমনি কম্পিউটার অচল। তাই একে মায়ের সাথে তুলনা করা হয়। এছাড়া এর সাথে সংযুক্ত যন্ত্রাংশগুলিকে সেই মায়ের বুকে আগলে থাকা অতি আদরের সন্তানদের সাথে তুলনা করা হয়ে থাকে। হয়তো এখানেই "মাদারবোর্ড" নামের স্বার্থকতা।
মাদারবোর্ড প্রস্তুতকারক কোম্পানিগুলোর মধ্যে উল্লেখযোগ্য আসুস, গিগাবাইট, ইন্টেল, ইসিএস ইত্যাদি। আসুস বর্তমানে পৃথিবীর সব চেয়ে বড় মাদারবোর্ড প্রস্তুতকারক কোম্পানি।
কার্যপ্রনালী
একটি মাদারবোর্ড (কখোন কখোন বিকল্পভাবে মেইন-বোর্ড, সিস্টেম বোর্ড, বেসবোর্ড, প্ল্যানার বোর্ড বা লজিক বোর্ড নামেও পরিচিত) প্রধান প্রিন্টেড সার্কিট বোর্ড (পিসিবি) কে একটি সাধারণ উদ্দেশ্য ছোট কম্পিউটার চালনায় এবং অন্যান্য বিস্তারযোগ্য সিস্টেম পাওয়া যায়। এটা গুরুত্বপূর্ণ  ইলেকট্রনিক উপাদান এর মধ্যে যোগাযোগ করতে পারে যেমন সেন্ট্রাল প্রসেসিং ইউনিট (সিপিইউ) ও স্মৃতি হিসেবে একটি সিস্টেমে এবং অন্যান্য যন্ত্রানুষঙ্গ সংযোগকারীদেরকে যোগাযোগ রক্ষার সংযোগ প্রদান করে। একটি ব্যাকপ্লেন থেকে ভিন্ন, একটি মাদারবোর্ডে সাধারণত কেন্দ্রীয় প্রসেসর, চিপসেট ইনপুট/আউটপুট এবং মেমরি কন্ট্রোলার, ইন্টারফেস সংযোগকারী এবং সাধারণ উদ্দেশ্য ব্যবহারের জন্য অন্যান্য ইন্টিগ্রেটেড উপাদান সাব-সিস্টেমে রয়েছে।
মাদারবোর্ড বিশেষভাবে সম্প্রসারণ ক্ষমতা সঙ্গে একটি পিসিবি বোঝায় এবং হিসাবে নাম প্রস্তাব দেওয়া হয়। এই বোর্ড প্রায়ই উল্লেখ করা হয় এটি সংযুক্ত সব উপাদান যা প্রায়ই যন্ত্রানুষঙ্গ ইন্টারফেস কার্ড এবং কন্যাকার্ড অন্তর্ভুক্ত "মা" হিসাবেঃ সাউন্ড কার্ড, ভিডিও কার্ড, নেটওয়ার্ক কার্ড, হার্ড ড্রাইভ, বা স্থায়ী স্টোরেজ যন্ত্রঃ টিভি টিউনার কার্ড, অতিরিক্ত USB বা ফায়ারওয়্যার স্লট এবং অন্যান্য কাস্টম উপাদান বিভিন্ন প্রদান।
একইভাবে মেইনবোর্ড লেজার প্রিন্টার, টেলিভিশন, ওয়াশিং মেশিন এবং অন্যান্য এমবেডেড সিস্টেম সীমিত এর সম্প্রসারণ ক্ষমতা দিয়ে বোর্ড নিয়ন্ত্রণ হিসাবে এবং একটি একক বোর্ডের সঙ্গে ডিভাইসের কোন অতিরিক্ত প্রসারণও বা সামর্থ্যও প্রয়োগ করা হয়।
বিজয় কেতন জাদুঘর
বিজয় কেতন জাদুঘর বাংলাদেশের ঢাকা ক্যান্টনমেণ্টে অবস্থিত যা মুক্তিযুদ্ধ, মুক্তিযোদ্ধা এবং বীরত্বসূচক খেতাবপ্রাপ্তদের স্মরণে নির্মিত। ২০০০ সালের ২১ নভেম্বর প্রধানমন্ত্রী শেখ হাসিনা জাদুঘরটি উদ্বোধন করেন।
সংগ্রহ
বিজয় কেতন জাদুঘরের মূলমন্ত্র হচ্ছে অতীতকে শ্রদ্ধা কর, ভবিষ্যতকে আলোকিত কর। এ জাদুঘরের ছয়টি গ্যালারিতে মুক্তিযুদ্ধে ব্যবহৃত বাংলাদেশের সামরিক যোদ্ধাদের নানা কীর্তি, স্মৃতিস্মারক, সেক্টর কমান্ডারদের আলোকচিত্র ও পরিচিতি, মুক্তিযোদ্ধাদের ব্যবহৃত রাইফেল, কামান, বীরশ্রেষ্ঠ হামিদুর রহমানের বহনের কফিন ইত্যাদি প্রদর্শন করা হয়। জাদুঘরের সামনে সাতজন বীরশ্রেষ্ঠের ভাস্কর্য ও সংগ্রাম থেকে স্বাধীনতা নামে দীর্ঘ মুরাল বা দেয়াল চিত্র আছে। এই জাদুঘরটির প্রদর্শনীয় সামগ্রীর মধ্যে রয়েছে বাংলাদেশের ঐতিহাসিক পটভূমি, আগরতলা ষড়যন্ত্র মামলায় আটক বঙ্গবন্ধু শেখ মুজিবুর রহমানের বন্দিশালা। এগুলির নামকরণ হয়েছে ‘হল অফ ফেম’। তাছাড়া এখানে  প্রদর্শিত হচ্ছে বাংলাদেশের সংবিধানের মূলকপি, জাতীয় পতাকা, বাংলাদেশের মানচিত্র এবং ধাতুপাতে খোদাইকৃত জাতীয় সঙ্গীত।
জাদুঘরের মূল ফটকে স্থাপিত হয়েছে সাত জন মুক্তিযোদ্ধার একটি সম্মিলিত ভাস্কর্য। এদের একজন হলেন বাংলাদেশের পতাকাবাহী এক নারী। এই বিশেষ ভাস্কর্যটিকে বিজয় কেতন বলা হয়।
পরিদর্শনের সময়
বুধবার ব্যতীত বৃহস্পতি থেকে মঙ্গলবার বিকাল ৩টা থেকে রাত ৮টা পর্যন্ত, শনিবার ১০টা থেকে দুপুর ১২টা এবং বিকাল ৩টা থেকে রাত ৮টা পর্যন্ত বিজয় কেতন মুক্তিযুদ্ধ জাদুঘর খোলা থাকে।
রোবি রোটেন
রবি রটেন (আইসল্যান্ডীয়: Glanni Glæpur, lit. 'বেপরোয়া অপরাধ') একটি কাল্পনিক চরিত্র এবং আইসল্যান্ডের শিশুদের অনুষ্ঠান LazyTown এর প্রধান প্রতিপক্ষ।[১] তিনি হলেন সিরিজের প্রধান চরিত্র, স্পোর্টাকাস এবং স্টেফানি, যারা ব্যায়াম, স্বাস্থ্যকর খাবার এবং একটি সক্রিয় এবং স্বাস্থ্যকর জীবনধারা প্রচার করেন। রবির জন্য, তার প্রিয় বিনোদনের মধ্যে রয়েছে জাঙ্ক ফুড খাওয়া এবং টিভি দেখা। রবির ফর্সা ত্বক, সবুজ-ধূসর চোখ এবং কালো চুল রয়েছে। তিনি সাধারণত সোনার পিনস্ট্রাইপ সহ মেরুন এবং বেগুনি রঙের একটি টু-পিস স্যুট, আনুষ্ঠানিক জুতা, কাফ এবং কাফ লিঙ্ক সহ একটি নেভি ব্লু শার্ট পরেন। তিনি সবচেয়ে লম্বা চরিত্র।
চন্দনবাড়ী ইউনিয়ন
চন্দনবাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
রোবি রোটেন
অত্যন্ত অলস হওয়ায়, রবি স্বাভাবিকভাবেই ল্যাজিটাউনের লোকেদের মধ্যে একটি স্বাস্থ্যকর প্রভাব ছড়িয়ে দেওয়ার তাদের প্রচেষ্টার বিরোধিতা করে এবং স্বাস্থ্যকর জীবনযাপনকে অসম্মান করার জন্য এবং স্পোর্টাকাসকে (যাকে তিনি "স্পোর্টাফ্লপ" বলে উল্লেখ করেন) চালানোর জন্য বিভিন্ন স্কিম নিয়োগ করেন, প্রায়শই ছদ্মবেশ ব্যবহার করে। LazyTown প্রতিটি পর্বে, যদিও তার পরিকল্পনা সবসময় ব্যর্থ হয় শেষ পর্যন্ত. হাস্যকরভাবে, রবি খুব সক্রিয় হয়ে ওঠে যখন সে তার পরিকল্পনা বাস্তবায়ন করে। নিকেলোডিয়ন/কার্টুনিটো টিভি শোতে স্টেফান কার্ল স্টেফানসন দ্বারা অভিনয় করা মূল মিউজিক্যাল থেকে তার অবতারের উপর ভিত্তি করে তিনি ছিলেন।
ইতিহাস
দ্বিতীয় আইসল্যান্ডীয় মঞ্চ নাটকে, চরিত্রটির নাম ছিল গ্লানি গ্লাপুর এবং, যখন তিনি শহরে এসেছিলেন, তখন তিনি সম্পূর্ণ কালো পোশাক পরেছিলেন; কিন্তু, যখন তিনি রিক্কি রিকি (খুব ধনী ব্যক্তি) নামে ছদ্মবেশে ছিলেন, তখন তিনি একটি বেগুনি রঙের কোট, বেগুনি রঙের প্যান্ট এবং জুতা পরতেন যা টেলিভিশন সিরিজে রবি পরার মতোই- যদিও সেই সময়ে তার চুল ছিল না। জেলে ঢাকা। টেলিভিশন সিরিজে, রবি রটেন সাধারণত সোনার পিনস্ট্রাইপ সহ লাল এবং বেগুনি রঙের একটি টু-পিস স্যুট, আনুষ্ঠানিক জুতা, কাফ এবং কাফ লিঙ্ক সহ একটি নেভি ব্লু শার্ট এবং কালো সোলের সাথে সাদা জুতা পরেন।
রবি রটেনের গান, "ইউ আর আ পাইরেট" ছিল স্টেফান কার্ল-এর প্রিয় গান। ২০০৭ সাল থেকে, লিরিক "তুমি যা চাও তাই করো 'কারণ একজন জলদস্যু মুক্ত, তুমি একজন জলদস্যু" ইউটিউব পুপ এবং হ্যাকার সংস্কৃতিতে প্রায়শই লাইমওয়্যারের মাধ্যমে অনলাইন জলদস্যুতার রেফারেন্সে একটি উদ্ধৃত মেমে হয়ে ওঠে। [৭]
আগস্ট ২১, ২০১৮, তার অভিনেতা স্টেফান কার্ল স্টেফানসন ৪৩ বছর বয়সে পিত্ত নালী ক্যান্সারে মারা যান।
শ্যানন পাওয়েল
শ্যানন পাওয়েল (জন্ম ৮ এপ্রিল ১৯৬২) হলেন একজন মার্কিন জ্যাজ ও র‍্যাগটাইম ড্রামবাদক। তিনি বিশ্বের বিভিন্ন দেশে ভ্রমণ করেন এবং এলিস মার্সালিস, হ্যারি কনিক, জুনিয়র, ড্যানি বার্কার, ব্র‍্যানফোর্ড মার্সালিস, ওয়াইন্টন মার্সালিস ও লিঙ্কন সেন্টার জ্যাজ অর্কেস্ট্রা, ডায়ানা ক্রাল, আর্ল কিং, ড. জন, মার্কাস রবার্টস, জন স্কোফিল্ড, জেসন মার্সালিস, লেরয় জোন্স, নিকোলাস পেটন ও ডোনাল্ড হ্যারিসন জুনিয়র প্রমুখের সাথে ড্রাম বাজিয়েছেন। পাওয়েল ও নিউ অরলিন্সের অপর বাসিন্দা হ্যারি কনিক জুনিয়রের সাথে বিশ্বভ্রমণ করেছেন এবং গান রেকর্ড করেছেন।
প্রারম্ভিক জীবন
শ্যানন সঙ্গীত ও সাংস্কৃতিকভাবে ঐতিহ্যবাহী ট্রেমে শহরতলীতে জন্মগ্রহণ করেন ও বেড়ে ওঠেন। ফ্রেঞ্চ কোয়ার্টারের পাশে অবস্থিত এই ফোবুর্গ ট্রেমে একসময় এক উঠতি জনপদ ছিল। আলফন্সি পিকু, জর্জ লুইস ও কারমিট রাফিনস প্রমুখ এই শহর থেকে উঠে আসেন। শহরের নামে এইচবিওর একটি ধারাবাহিকের কারণে শহরটি আরও পরিচিতি পায়।
ড্যানি বার্কার
নিউ অর্লিন্স ও ট্রেমের সঙ্গীতের ঐতিহ্য এবং আশেপাশে সঙ্গীতজনের উপস্থিতি শ্যানন পাওয়েলের সঙ্গীত মানস গঠনে বিশেষ ভূমিকা রাখে। কিন্তু এতে সবচেয়ে বেশি প্রভাব ফেলেন ড্যানি বার্কার। ড্যানি বার্কার শ্যাননকে ফেয়ারভিউ ব্যাপ্টিস্ট চার্চ মার্চিং ব্যান্ডে যোগ দিতে বলেন। সেখানে তখন লেরয় জোন্স, ওয়াইন্টন ও ব্র‍্যানফোর্ড মার্সালিস, মাইকেল হোয়াইট, জো টরেগানো, অ্যান্থনি “টুবা ফ্যাটস” ল্যাসেন, চার্লস জোসেফ, কার্ক জোসেফ, জিন ওলুফেমি ও লুসিয়েন বার্বারিন প্রমুখ বিখ্যাত সঙ্গীতজ্ঞ যুক্ত ছিলেন।
শ্যানন ১৪ বছর বয়সে ড্যানি বার্কারের নিজস্ব ব্যান্ড দ্য জ্যাজহাউন্ডসের হয়ে জ্যাজ ফেস্টে অংশগ্রহণ করে প্রথম উপার্জন করে।
কৈশোর
উচ্চ বিদ্যালয়ে পড়াকালীন শ্যানন পাওয়েল জোসেফ এস ক্লার্ক উচ্চ বিদ্যালয়ের বিখ্যাত কনসার্ট ব্যান্ড ও ট্রাম্পেটবাদক লেরয় জোন্সের প্রথম ব্যান্ড নিউ অর্লিন্স ফাইনেস্টের সদস্য ছিলেন। তিনি উইলি মেটকাফ জুনিয়রের সাথে পড়াশোনা করতে ব্ল্যাক একাডেমি অব আর্টসে পড়তে যান। পাওয়েলের পূর্বের পরামর্শদাতার মতো মেটকাফও তাকে তার ব্যান্ডে যোগ দিতে বলেন। সেখানে তার সহযোগী ছিলেন ওয়াইন্টন ও ব্র‍্যানফোর্ড মার্সালিস। পরবর্তীতে শ্যানন টেনর স্যাক্সোফোনবাদক ডেভিড ল্যাস্টির নেতৃত্বে টেস্ট অব নিউ অর্লিন্স ব্যান্ডের মূল সদস্য হিসেবে যোগ দেন।
কর্মজীবন
জ্যাজ ফেস্টের নিয়মিত সদস্য হিসেবে শ্যানন এলিস মার্সালিস, টমি রিজলি, জনি অ্যাডামস, কার্মিট রাফিনস ও লিলিয়ান বুটে প্রমুখ ত্রয়ী গিগদের সাথে ইউরোপ ও এশিয়ায় ভ্রমণ করেছেন। তিনি বর্তমানে প্রিজারভেশন হল জ্যাজ ব্যান্ডে বাদ্য বাজান এবং জেসন মার্সালিস, স্টিভ মাসাকোভস্কি ও রোনাল্ড গুয়েরিনের সাথে নিজস্ব চতুর্থীর নেতৃত্ব দেন।
পুরস্কার
শ্যানন পাওয়েল ও হার্লিন রাইলি ২০১০ সালে সুইজারল্যান্ডের শ্‌কোনার শ্‌কোনা জ্যাজ ফেস্টিভ্যাল শ্‌কোনা জ্যাজ পুরস্কার লাভ করেন।
লুস জেনারেল স্টোর
লুস জেনারেল স্টোর স্কটল্যান্ডের আর্গিল ও বুটের লুস এলাকার একটি ভবন। এটি ১৯ শতকের মাঝামাঝির একটি সি শ্রেণীর তালিকাভুক্ত কাঠামো। এটি আগে গ্রামের ডাকঘর ছিল।
পিয়ার সড়কে অবস্থিত এই একতলা কাঠামোটির নকশা আয়তক্ষেত্রাকার এবং প্রান্তবিশিষ্ট। এটি চিত্রিত আশলার মার্জিনসহ আটকানো গোলাপী বেলেপাথর আশলার দ্বারা তৈরি। এটিতে অভিক্ষিপ্ত বন্ধনীর ছাদ এবং একটি একক বৃত্তাকার ক্যানসহ একটি প্রশস্ত কর্নিকযুক্ত একঝাঁক চিমনি রয়েছে।
ভবনটি ১৮৬৪ সালে জরিপকৃত স্থানীক জরিপ এর ১ম সংস্করণের মানচিত্রে দেখানো হয়েছে।
ঋতুকলা
ঋতুকলা বা ঋতুশুদ্ধি সংস্কার পালিত হয়ে থাকে দ্বিজ কোনো জাতির সদ্য ঋতুস্রাব-প্রাপ্তা কিশোরী বা বালিকাকে হবু-মা হিসেবে স্বীকৃতি দানকে কেন্দ্র ক'রে । সাধারণত প্রথম ঋতুস্রাবের অনতিপরে এ সংস্কারটি পালন করা হয় । বিয়ের আগ পর্যন্ত আধা-শাড়ী পরিহিতা ঋতুমতী নারী বিয়ের পরেই পুরো-শাড়ী পরার অধিকারিণী হয় ।
আচার
থাম্ব|Madmal Madime is the coming of age ceremony for girls, after menarche or first menstruation (9) ঋতুশুদ্ধি, যাকে ঋতু কালা সংস্করণও বলা হয়। মেয়েদের বয়সের এই অনুষ্ঠান হয় ঋতুস্রাব বা প্রথম মাসিকের পরে। একটি মেয়ের জীবনে এই মাইলফলকটি তার পরিবার এবং বন্ধুবান্ধবরা উপহার দিয়ে এবং মেয়েটি অনুষ্ঠানের জন্য শাড়ি পরে পালন করে। আধুনিক সময়ে "অর্ধ-শাড়ি পার্টি" বা অর্ধ-শাড়ি অনুষ্ঠান হিসেবে পালিত হয়। যেখানে মেয়েটির মহিলা আত্মীয় এবং বন্ধুরা জড়ো হয় এবং সে অর্ধ-শাড়ি এবং অন্যান্য উপহার গ্রহণ করে এবং পরিধান করে। তারপর আনুষ্ঠানিক অনুষ্ঠানে তিনি অর্ধ-শাড়ি পরেন যা তিনি তার বিবাহে একটি সম্পূর্ণ শাড়ি পরার আগে পর্যন্ত পরেন।
দক্ষিণ ভারতে বয়সের অনুষ্ঠান বা উত্তরণের অনুষ্ঠান তহন উদযাপন করা হয় যখন একটি মেয়ে বয়সন্ধিতে পৌঁছায়। অনুষ্ঠানের প্রথম অংশে তিনি একটি নতুন ল্যাঙ্গা ভোনি‎ পরেন এবং তারপরে তাকে তার মামা তার প্রথম শাড়ি উপহার দেন। যা তিনি অনুষ্ঠানের দ্বিতীয়ার্ধে পরেন। এটি তার নারীত্বের রূপান্তরকে চিহ্নিত করে।
একটি ল্যাঙ্গা ভোনি‎ পরার ঐতিহ্য শুরু হয় মেয়েটির প্রথম নামকরণ অনুষ্ঠান এবং তার প্রথম ভাত খাওয়ানোর অনুষ্ঠান অন্নপ্রাশন দিয়ে । তিনি তার শেষ বয়সের অনুষ্ঠানে তার শেষ ল্যাঙ্গা ভোনি গ্রহণ করেন।
শাক্ত‌বাদে পৃথিবীর মাসিক অম্বুবাচী মেলার সময় পালিত হয় । যা ভারতের আসামে জুন মাসে অনুষ্ঠিত বার্ষিক উর্বরতা উৎসব। অম্বুবাচির সময় কামাখ্যা মন্দিরে দেবী কামাখ্যার বার্ষিক ঋতুস্রাবের পূজা করা হয়।
২০২১ নিউজিল্যান্ড ক্রিকেট দলের ইংল্যান্ড সফর
নিউজিল্যান্ড ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা জুন ২০২১-এ অনুষ্ঠিত হয়।
হাটুভাঙ্গা রেলওয়ে স্টেশন
হাটুভাঙ্গা রেলওয়ে স্টেশন বাংলাদেশের ঢাকা বিভাগের নরসিংদী জেলার রায়পুরা উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে হাটুভাঙ্গা  রেলওয়ে স্টেশন তৈরি করা হয়।
পরিষেবা
হাটুভাঙ্গা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
অযোধ্যা জেলা
জনবিন্যাস
২০১১ সালের জনগণনা অনুযায়ী অযোধ্যা জেলার মোট জনসংখ্যা ২,৪৬৮,৩৭১ জন। যা মোটামুটিভাবে  কুয়েত  অথবা আমেরিকার নেভাদা রাজ্যের জনসংখ্যার সমান ।  জনসংখ্যার বিচারে এই জেলার স্থান ১৭৮ তম (ভারতের মোট ৬৪০ টি জেলার মধ্যে)  । এই জেলার জনঘনত্ব. । ২০০১-২০১১ দশকে এই জেলায় জনসংখ্যা বৃদ্ধির হার ছিল ১৮.১৬ % । অযোধ্যা জেলার লিঙ্গ অনুপাত ৯৬১ জন মহিলা, প্রতি ১০০০ জন পুরুষের অনুপাতে, এবং সাক্ষরতার হার ৭০.৬৩ % ।
শিক্ষা
১৯৭৫ সালে অযোধ্যা শহরে ড: রাম মনোহর লোহিয়া বিশ্ববিদ্যালয় স্থাপিত হয়।
গুমনামী বাবা
নেতাজি গবেষকদের কারও বক্তব্য, গুমনামি বাবার ছদ্মবেশে উত্তরপ্রদেশের অযোধ্যায় আত্মগোপন করে ছিলেন সুভাষচন্দ্র বসু।
জ্যাকি উইভার
জ্যাকুলিন রুথ উইভার এও (Jacqueline Ruth Weaver; জন্ম: ২৫শে মে ১৯৪৭) হলেন একজন অস্ট্রেলীয় অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি অ্যানিমেল কিংডম (২০১০) ও সিলভার লাইনিংস প্লেবুক (২০১২) চলচ্চিত্রে অভিনয়ের জন্য আন্তর্জাতিকভাবে খ্যাতি অর্জন করেন এবং এই দুই চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
উইভার ১৯৭০-এর দশকে স্ট্রর্ক (১৯৭১), আলভিন পার্পল (১৯৭৩) ও পিটারসেন (১৯৭৪) চলচ্চিত্র দিয়ে অস্ট্রেলীয় নব কল্লোলের প্রতীক হিসেবে আত্মপ্রকাশ করেন। তার অভিনীত অন্যান্য চলচ্চিত্র হল পিকনিক অ্যাট হ্যাঙ্গিং রক (১৯৭৫), ম্যাজিক ইন দ্য মুনলাইট (২০১৪), দ্য ডিজ্যাস্টার আর্টিস্ট (২০১৭), বার্ড বক্স (২০১৮) ও পমস (২০১৯)। ২০০৫ সালে তার আত্মজীবনী মাচ লাভ, জ্যাক প্রকাশিত হয়।
প্রারম্ভিক জীবন
উইভার ১৯৪৭ সালের ২৫শে মে নিউ সাউথ ওয়েলসের সিডনিতে জন্মগ্রহণ করেন। তার মাতা এডিথ (প্রদত্ত নাম: সিম্পসন) ইংল্যান্ড থেকে অস্ট্রেলিয়ায় যান এবং তার পিতা আর্থার উইভার ছিলেন সিডনির আম মোক্তার। জ্যাকি হর্নসবি গার্লস হাই স্কুলে পড়াশুনা করেন এবং তিনি তার স্কুলে ডাক্স ছিলেন। তিনি বিশ্ববিদ্যালয়ে সমাজবিজ্ঞান বিষয়ে পড়াশুনার জন্য বৃত্তি পান, কিন্তু তিনি এর পরিবর্তে অভিনয়ে মনোনিবেশ করেন।
চলচ্চিত্র
উইভারের চলচ্চিত্রে অভিষেক হয় ১৯৭১ সালে স্টর্ক দিয়ে, যার জন্য তিনি তার প্রথম অস্ট্রেলিয়ান ফিল্ম ইনস্টিটিউট পুরস্কার লাভ করেন। ১৯৭০-এর দশকে উইভার আলভিন পার্পল (১৯৭৩) চলচ্চিত্রে তার কাজের জন্য তিনি যৌন আবেদনের প্রতীক খ্যাতি লাভ করেন। তিনি দাবী করেন তিনি এই খ্যাতি পছন্দ করেননি, কিন্তু তার কাজের ধরন হিসেবে গ্রহণ করেন। এই দশকে তার অন্যান্য উল্লেখযোগ্য চলচ্চিত্রগুলো হল পিটার উইয়ার পরিচালিত পিকনিক অ্যাট হ্যাংগিং রক (১৯৭৫) এবং ক্যাডি (১৯৭৬), যার জন্য তিনি তার দ্বিতীয় অস্ট্রেলিয়ান ফিল্ম ইনস্টিটিউট পুরস্কার অর্জন করেন।
২০১০ সালে উইভার অপরাধমূলক থ্রিলার অ্যানিমেল কিংডম চলচ্চিত্রে অভিনয় করেন। এতে তার অসামান্য অভিনয় দক্ষতার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং অস্ট্রেলিয়ান ফিল্ম ইনস্টিটিউট পুরস্কার, ন্যাশনাল বোর্ড অব রিভিউ পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার ও স্যাটেলাইট পুরস্কার লাভ করেন।
২০১২ সালে তিনি রবার্ট ডি নিরোর বিপরীতে সিলভার লাইনিংস প্লেবুক চলচ্চিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। ২০১৪ সালে তার অভিনীত সিক্স ড্যান্স লেসনস্‌ ইন সিক্স উয়িকস্‌ মুক্তি পায়। রিচার্ড আলফিয়েরির একই নামের নাটক অবলম্বনে ছবিটি নির্মাণ করেন আর্থার অ্যালান সেইডম্যান।
পূর্বীশা এস রাম
পূর্বীশা এস রাম (জন্ম ২৪শে জানুয়ারী ১৯৯৫) একজন ভারতীয় ব্যাডমিন্টন খেলোয়াড়। তিনি দ্বৈত বা ডাবলস এবং মিশ্র দ্বৈত বা মিক্সড ডাবলসে বিশেষজ্ঞ। ২০২০ সালের ফেব্রুয়ারি পর্যন্ত, তিনি ডাবলসে ৪৮তম স্থানে রয়েছেন। ২০১৮ সালের নভেম্বরে তিনি জীবনের সেরা ৩০ মর্যাদাক্রম অর্জন করেছিলেন তিনি এর আগে জাতীয় পর্যায়ে ডাবলসে ৩ নম্বরে ছিলেন।
জীবনী
পূর্বীশার জন্ম ১৯৯৫ সালে, কর্ণাটকের বেঙ্গালুরুতে। তিনি বেঙ্গালুরুতে শিশু গৃহ মন্টেসরি এবং হাই স্কুলে তাঁর প্রাথমিক শিক্ষা সম্পন্ন করেন। পূর্বীশা ২০০৫ সালে ব্যাডমিন্টন খেলা শুরু করেন এবং ২০০৭ সালে জাতীয় স্তরে কর্ণাটকের প্রতিনিধিত্ব করেন। ২০০৮ সালে ১৩ বছর বয়সে, একটি জাতীয় পর্যায়ের আন্ত-স্কুল টুর্নামেন্ট জিতে, তিনি তাঁর প্রথম প্রতিযোগিতামূলক টুর্নামেন্ট জিতেছিলেন।
প্রাথমিকভাবে, পূর্বীশা ব্যাঙ্গালোরের বিএন সুধাকর একাডেমিতে প্রশিক্ষণ নেন, কিন্তু ২০১৩ সালে তিনি হায়দ্রাবাদে চলে যান। সেখানে তিনি হায়দ্রাবাদের গোপীচাঁদ ব্যাডমিন্টন একাডেমিতে পুল্লেলা গোপীচাঁদের অধীনে প্রশিক্ষণ নেন। বর্তমানে, তিনি গোপীচাঁদের সাথে অরুণ বিষ্ণু এবং প্রদন্যা গাদ্রের অধীনে প্রশিক্ষণ নিচ্ছেন।
২০১৫ সালে এন. সিক্কি রেড্ডির সাথে উগান্ডা আন্তর্জাতিক দ্বৈত ইভেন্টে পূর্বীশা তাঁর প্রথম সিনিয়র শিরোপা জিতেছিলেন। পরে সেই বছরে, তিনি আরতি সারা সুনীলের সাথে বাহরাইন ইন্টারন্যাশনাল জিতেছিলেন। ২০১৫ সালের শেষের দিকে, পূর্বীশা ১৬ সপ্তাহের জন্য খেলার বাইরে ছিলেন। পার্শ্বীয় ও মেডিক্যাল এপিকন্ডাইলাইটিস (এক ধরণের পেশীর ব্যাধি) হওয়ার কারণে তাঁর খেলোয়াড় জীবন শেষ হবার মুখে এসে দাঁড়িয়েছিল, তবে তিনি সুস্থ হয়ে ওঠেন এবং ২০১৬ সালের শুরুতে আবার খেলায় ফিরে আসেন।
২০১৬ সালে, পূর্বীশা মেঘনা জক্কামপুড়িকে সহযোগী করে কাঠমান্ডুতে নেপাল ইন্টারন্যাশনাল জিতেছিলেন। ২০১৬ সাল থেকে, পূর্বীশা দুই ধরণের প্রতিযোগিতায় খেলেছেন, জক্কামপুড়িকে সহযোগী করে তিনি মহিলা দ্বৈত ইভেন্টে খেলেছেন এবং কৃষ্ণ প্রসাদ গঙ্গার সাথে তিনি মিশ্র দ্বৈত ইভেন্টে খেলেছেন। ২০১৭ সালে, পূর্বীশা এবং জক্কামপুড়ি ২০১৭ সৈয়দ মোদি ইন্টারন্যাশনাল গ্র্যান্ড প্রিক্স গোল্ড এবং ২০১৭ অল ইংল্যান্ড সুপার সিরিজ প্রিমিয়ার সহ বিভিন্ন আন্তর্জাতিক প্রতিযোগিতায় উপস্থিত হয়েছিলেন। তাঁরা ২০১৮ সালে টাটা ওপেন ইন্ডিয়া ইন্টারন্যাশনালের ফাইনালে পৌঁছেছিলেন। ২০১৯ সালে, এই জুটি রাশিয়ান ওপেনের সেমিফাইনালে পৌঁছেছিলেন, কিন্তু সেখানে তাঁরা জাপানি জুটি মিকি কাশিহারা এবং মিউকি কাতোর কাছে হেরে গিয়েছিলেন।
বিডব্লিউএফ আন্তর্জাতিক চ্যালেঞ্জ/সিরিজ (৫ শিরোপা, ৩ রানার্স আপ)
মহিলাদের ডাবলস মিশ্র দ্বৈত
পাবলো আইমার
পাবলো সিজার আইমার জিওর্দানো (জন্ম ৩ নভেম্বর ১৯৭৯) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে পর্তুগিজ ক্লাব বেনফিকায় খেলেন। এছাড়া আইমারের স্পেনীয় পাসপোর্টও রয়েছে।
আমির আলী (দ্ব্যর্থতা নিরসন)
আমির আলী বলতে যাদেরকে বোঝানো হতে পারে;
পাবলো আইমার
তিনি লা লিগায় আট মৌসুম কাটিয়েছেন এবং ২১৫ খেলায় ৩২ গোল করেছেন।
আইমার ৫০ এরও বেশি খেলায় আর্জেন্টিনার হয়ে মাঠে নেমেছেন। এছাড়া তিনি আর্জেন্টিনার হয়ে দুইবার বিশ্বকাপও খেলেছেন।